אוניית דואר מלכותי

אוניית דואר מלכותי (באנגלית: Royal Mail Ship, בדרך כלל בראשי התיבות RMS) היה כינוייה של אוניית נוסעים אוקיינית שהובילה דברי דואר על פי חוזה עם הדואר המלכותי הבריטי. כל אונייה שקדמו לשמה ראשי התיבות RMS רשאית הייתה להניף במהלך הפלגתה את דגל הדואר המלכותי ולהוסיף את "כתר" הדואר המלכותי ללוגו ולסמלי האונייה.

במקור, ספינות RMS הופעלו על ידי האדמירליות כחלק מחוזה עם חברת Royal Mail Steam Packet (RMSPC). היא סיפקה 14 ספינות ייעודיות לשירות. ספינות ה-RMS הראשונות נקראו על שם נהרות בריטיים (התמזה, טרנט, סוורן, אייבון, למשל) והפליגו לברבדוס פעמיים בחודש. משנת 1850 התווסף מסלול דרום אמריקאי. ראשי התיבות RMS (אד"מ) שימשו את אוניותיהן של חברות ספנות רבות, אך הם מזוהים בעיקר עם חברות הספנות "קונארד ליין" (Cunard Line), "רויאל מייל ליינס" (Royal Mail Lines) ו"יוניון קאסל ליין" (Union Castle Line), שהחזיקו בחוזי הובלת דואר מפורסמים, והוסיפו כדרך מסורת את ראשי התיבות RMS לשמות אוניותיהן..

אוניותיהן של חברות ספנות אחדות בעבר, ובמיוחד "רויאל מייל ליינס", נשאו תמיד את הכינוי אד"מ, אך מבחינה טכנית יכלה אונייה להוסיף לשמה את ראשי התיבות רק אם הייתה קשורה בחוזה להובלת דואר, אחרת שבה להשתמש בקיצור הסטנדרטי SS – א/ק (אוניית קיטור). בנוסף להבטחת חוזים משתלמים, הייעוד RMS נחשב לסימן איכות עבור ספינות אוקיינוס לנוסעים. מכיוון שהדואר היה צריך להיות בזמן, גם הנוסעים יכלו לסמוך עליו. עונשים חמורים הוצאו על כל דקה שההגעה התעכבה.

קישורים חיצוניים

הערות שוליים

סוגי כלי שיט
אוניות
הממלכה המאוחדת: דואר
הממלכה המאוחדת: טלקומוניקציה